**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 13 – 7 -2020

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Με την ευκαιρία ανακοίνωσης των αποτελεσμάτων στις Πανελλήνιες εξετάσεις ο Δήμαρχος Θεοδόσης Νικηταράς, έδωσε την παρακάτω δήλωση:

«Οι εξετάσεις εισαγωγής στην τριτοβάθμια εκπαίδευση, αποτελούν για κάθε μαθητή και μαθήτρια που συμμετέχει σε αυτές σημαντικό γεγονός στη ζωή του.

Ουσιαστικά πρόκειται για έναν από τους σταθμούς στην εκπαιδευτική διαδρομή καθενός.

Έναν σταθμό μεταξύ πολλών άλλων που θα ακολουθήσουν.

Εύχομαι από ψυχής σε όλους τους απόφοιτους να επιλέξουν το καλύτερο για τους ίδιους, σύμφωνα με τις προτιμήσεις, το ταλέντο, τα σχέδια και τα όνειρά τους, για τη δική τους ζωή.

Συγχαίρω όλους όσοι έδωσαν τη μάχη των Πανελληνίων, με πολύ κόπο και δυσκολίες σε αυτή την τρυφερή ηλικία.

Οι μαθητές, οι γονείς τους που τους στηρίζουν και οι εκπαιδευτικοί τους αγωνίζονται όλοι μαζί για τον ίδιο σκοπό.

Σε όλους αξίζουν συγχαρητήρια.

Σε αυτούς που θα πετύχουν το στόχο τους αλλά και σε αυτούς που θα χρειαστεί να ξαναδοκιμάσουν μια νέα επιλογή.

Συγχαρητήρια και καλή δύναμη για την συνέχεια.»

Γραφείο Τύπου